ananddey/assamese-wiki-corpus huggingface dataset:
চিত্ৰজিৎ শইকীয়া

চিত্ৰজিৎ শইকীয়া (জন্ম-১৯৮২) অসমৰ এগৰাকী সাহিত্যিক, সমালোচক, অধ্যাপক। মূলতঃ অসমীয়া সমালোচনা সাহিত্যৰ লগত জড়িত৷ তেখেত দুলীয়াজান মহাবিদ্যালয়ৰ অসমীয়া বিভাগৰ অধ্যাপক৷ সাতসৰী, প্ৰকাশ, গৰীয়সীৰ লগতে অসমৰ ভালেমান বাতৰি কাকতত তেওঁ প্ৰবন্ধ প্ৰকাশ কৰাৰ লগতে কেইবাখনো গ্ৰন্থ প্ৰকাশ আৰু সম্পাদনা কৰিছে৷

উদ্ধৃতি

সামগ্ৰিকভাবে সৌৰভ কুমাৰ চলিহাৰ গল্পবোৰ বৈচিত্ৰ্যপূৰ্ণ আৰু ইয়াৰ পৰিসৰ অত্যন্ত ব্যাপক। মানুহৰ বাহ্যিক আচৰণ আৰু ক্ৰিয়াকলাপৰ সমান্তৰালকৈ চলিহাই আভ্যন্তৰীণ জগতখনকো নিৰীক্ষণ কৰিছে।
মামণি ৰয়ছম গোস্বামীৰ জীৱন আছিল বৈচিত্ৰ্যময়। প্ৰাপ্তি-অপ্ৰাপ্তিৰে ভৰা। কৰ্ম, সাধনা আৰু শ্ৰমেৰে এক ব্যস্তময় জীৱন। তাৰ মাজতো স্বদেশ আৰু স্বজাতিৰ চিন্তা। অসমৰ অন্যতম সমস্যাস্বৰূপ আলফা আৰু চৰকাৰৰ মধ্যস্থতাকাৰীৰূপেও ভূমিকা গ্ৰহণ। নিজৰ মাটি আৰু পুৰস্কাৰৰ বৃহৎ ধনৰাশিৰে দক্ষিণ কামৰূপত হস্পিটেল নিৰ্মাণ। তথাপি মানুহগৰাকীয়ে জীৱনকালত বদনামৰপৰা হাত সাৰিব পৰা নাছিল। বহুতে চৰিত্ৰ সম্পৰ্কেও সন্দেহৰ আঙুলি তুলিছিল। ঠিক ভূপেন হাজৰিকাৰ দৰে।
মহেন্দ্ৰ বৰঠাকুৰৰ গল্প সহজ-সৰল। বাস্তৱ জগতখনৰ লগত জড়িত চিনাকি বিষয়বোৰেই তেওঁৰ গল্পৰ মূল উপজীব্য। পৰিচিত যেন লগা সূক্ষ্ম সূক্ষ্ম বিষয়বস্তুৰ মাজেৰে গল্পকাৰে কৌশলেৰে তথা দক্ষতাৰে একো একোটা গভীৰ চিন্তাৰ প্ৰতিফলন ঘটাইছে। লেখকৰ মননশীল চিন্তা-চেতনা বহন কৰিব পৰাকৈ তেওঁৰ প্ৰতিটো গল্পই সক্ষম।
অসমীয়া উপন্যাস সাহিত্যৰ ইতিহাসলৈ লক্ষ্য কৰিলে দেখা যায় যে, স্বৰাজোত্তৰ কালছোৱাতে অসমীয়া উপন্যাস সাহিত্যৰ আশানুৰূপ বিকাশ সাধন হৈছিল। এই কালছোৱাতে অসমীয়া উপন্যাসৰ বিষয়বস্তুলৈ অভিনৱত্ব আহিবলৈ ধৰে যাৰ ফলত বিষয়বস্তু অনুযায়ী অসমীয়া সাহিত্যত বিবিধ প্ৰকাৰৰ উপন্যাসৰ সৃষ্টি হ'বলৈ ধৰে। আংগিকৰ পৰীক্ষা-নিৰীক্ষা, ঔপন্যাসিকসকলৰ দৃষ্টিভংগীৰ পৰিৱৰ্তন, সমকালীন পৰিৱৰ্তনশীল সমাজৰ প্ৰভাৱ তথা বিশ্বসাহিত্যলৈ অহা নতুনত্বই অসমীয়া উপন্যাসক নতুন গতি প্ৰদান কৰিবলৈ ধৰে। এনে কাৰণতে উপন্যাসৰ অন্যান্য শাখাৰ দৰে অসমীয়া সাহিত্যত মনস্তাত্ত্বিক উপন্যাসে ভুমুকি মাৰে।
অম্বিকাগিৰী ৰায়চৌধুৰীৰ বৰণীয় সাহিত্যিক সত্তাটো আচ্ছন্ন হৈ আছিল বহুমুখী প্ৰতিভাৰে। তেওঁ একাধাৰে আছিল এজন কবি, নাট্যকাৰ, সাংবাদিক, সংগীতজ্ঞ, অভিনেতা, সমাজ সংস্কাৰক তথা ৰাজনৈতিক কৰ্মী। তথাপি অসমীয়া সাহিত্য জগতত তেওঁ মূলতঃ কবি আৰু গীতিকাৰ ৰূপেহে প্ৰখ্যাত।
ৰায়চৌধুৰীৰ কবিতাত প্ৰধানতঃ দেশপ্ৰেম তথা জাতীয়তাবাদৰ সুৰ আৰু ৰহস্যবাদ বা অতীন্দ্ৰিয়তাবাদী সুৰ ধ্বনিত হৈছে। স্বকীয় ছন্দ কুশলতা আৰু স্পষ্ট ভাৱ প্ৰকাশক শব্দ প্ৰয়োগে তেওঁৰ কবিতাক বিশেষ মাত্ৰা প্ৰদান কৰিছে। আনহাতে ৰায়চৌধুৰীৰ গীতত কথা আৰু সুৰৰ অপূৰ্ব সমাহাৰ পৰিলক্ষিত হয়। একেদৰে ৰায়চৌধুৰীৰ গদ্যৰীতি গুৰু-গম্ভীৰ। ওজঃ গুণসম্পন্ন ভাষাৰ প্ৰয়োগ তেওঁৰ গদ্যৰ অন্যতম বিশেষত্ব।

তথ্যসূত্ৰ

শ্ৰেণী:অসমীয়া শিক্ষাবিদ
শ্ৰেণী:জীৱিত ব্যক্তি
বৰ্ণালী দাস

বৰ্ণালী দাস এগৰাকী অসমৰ যুৱ-জ্যোতিৰ্বিজ্ঞানী৷ তেওঁ তেওঁৰ নিজা অধ্যয়নৰ দ্বাৰা মহাকাশত সূৰ্যতকৈ ডাঙৰ আৰু উষ্ণ আঠটা তৰাৰ বিশেষ বৈশিষ্ট্য ধৰা পেলাবলৈ সক্ষম হয়৷ তেওঁৰ স্বামীৰ নাম সুৰজিৎ মণ্ডল৷ তেওঁ পশ্চিমবংগৰ আৰু এগৰাকী মহাকাশ বিজ্ঞানী৷ বৰ্তমান আমেৰিকাৰ নিউজাৰ্ছিত তেওঁ সূৰ্যৰ বিষয়ে গৱেষণা কৰি আছে৷ বৰ্ণালী দাস আৰু সুৰজিৎ মণ্ডল দুয়ো একেটি শিক্ষানুষ্ঠানতে উচ্চশিক্ষা লাভ কৰিছিল৷

শিক্ষা

১৯৯৭ চনত পাটাছাৰকুছিৰ শংকৰদেৱ শিশু নিকেতনত প্ৰাথমিক শিক্ষা আৰম্ভ হয়৷ ২০০৯ চনত সেই বিদ্যালয়ৰ পৰাই হাইস্কুল শিক্ষান্ত পৰীক্ষাত ৰাজ্যৰ ভিতৰতে চতুৰ্থ স্থান পাই উত্তীৰ্ণ হয়৷ ২০১১ চনত পাঠশালাৰ “কৃষ্ণকান্ত সন্দিকৈ জুনিয়ৰ কলেজ’’ৰ পৰা ৰাজ্যৰ ভিতৰত পঞ্চম স্থান দখল কৰি উচ্চতৰ মাধ্যমিক স্তৰ উত্তীৰ্ণ হয়৷ ২০১৪ চনত দিল্লীৰ “হংসৰাজ কলেজ’’ৰ পৰা পদাৰ্থ বিজ্ঞানত স্নাতক ডিগ্ৰী লাভ কৰে আৰু ২০১৬ চনত কানপুৰৰ “ভাৰতীয় প্ৰযুক্তিবিদ্যা প্ৰতিষ্ঠান’’ৰ পৰা স্নাতকোত্তৰ ডিগ্ৰী লাভ কৰে৷ ২০১৮ চনত তেওঁ পূৰ্ণাংগ ৰূপত গৱেষণাৰ কামত নিয়োজিত হৈ সফলতা লাভ কৰিছিল ২০২১ চনত৷ ড° পুনম চন্দ্ৰাৰ তত্তাৱধানত গৱেষণা কৰিছিল৷

গৱেষণাৰ বিষয়

বৰ্ণালী দাসৰ গৱেষণাৰ মূল বিষয় আছিল, সূৰ্যতকৈ উত্তপ্ত আৰু বৃহৎ চুম্বকীয় গুণৰ তৰাৰ “ৰেডিঅ তৰংগ’’ বিকিৰণৰ বৈশিষ্ট্য ধৰা পেলোৱা৷ প্ৰকৃততে এটি তৰাৰ উষ্ণতাৰ ওপৰত তৰাটিৰ ৰং নিৰ্ভৰ কৰে৷ এই তৰাবোৰে নিজৰ জীৱনকালত নিজ কেন্দ্ৰত হিলিয়াম উৎপন্ন কৰে৷ এই সময়খিনি হ’ল "Main Sequence Phase৷ এই বৈশিষ্ট্যৰ তৰাৰ পৰা ২০০০ চনত বিশেষ ধৰণৰ ৰেডিঅ তৰংগ ধৰা পৰাৰ পিছত এক দশকৰো অধিক কাল তেনে বিকিৰণ দ্বিতীয় এটাৰ পৰা ধৰা পৰা নাছিল৷ গতিকে, এনে বিকিৰণক লৈ ধাৰণা হৈছিল যে, ই অতি বিৰল পৰিঘটনা৷ বৰ্ণালী দাসে ইয়াৰ সন্ধান কৰি ইতিপূৰ্বে আৱিষ্কাৰ কৰা ১১টি উত্তপ্ত তৰাৰ বিশেষ ৰেডিঅ তৰংগ বিকিৰণৰ বৈশিষ্ট্য ৮টি তৰাৰ ক্ষেত্ৰত আৱিষ্কাৰ কৰিছিল৷

তথ্য সূত্ৰ

শ্ৰেণী:মহিলা বিজ্ঞানী
জ্ঞানদা বৰা

জ্ঞানদা বৰা নগাঁৱৰ এগৰাকী অভিনেতা আৰু সাহিত্যিক৷ “ৰঙ্গমঞ্চৰ কবি’’ৰূপে খ্যাত জ্ঞানদা বৰা লেখক, নাট্য পৰিচালক আৰু সমাজকৰ্মী আছিল৷

জন্ম আৰু বংশ পৰিচয়

জ্ঞানদা বৰা জন্ম হৈছিল ১৯৩৭ চনৰ ১ জুন তাৰিখে৷ তেওঁৰ পিতৃৰ নাম ৰেৱকান্ত বৰা আৰু মাতৃৰ নাম পদ্মেশ্বৰী বৰা৷

শিক্ষা আৰু কৰ্মজীৱন

জ্ঞানদা বৰাই নগাঁৱতে প্ৰাথমিক শিক্ষা আৰু হাইস্কুলীয়া শিক্ষা আহৰণ কৰি উচ্চ শিক্ষাৰ বাবে কলিকতালৈ যায় আৰু কলিকতাৰ যাদৱপুৰ পলিটেকনিকৰ পৰা চিভিল ইঞ্জিনিয়াৰিঙৰ ডিপ্লোমা গ্ৰহণ কৰি ঘৰলৈ উভতি আহে৷ শিক্ষা সাং কৰাৰ পিছত বৰাই নগাঁৱৰ বান নিয়ন্ত্ৰণ বিভাগৰ শাখা বিষয়া হিচাপে কৰ্মজীৱনৰ পাতনি মেলে আৰু পিছত নগাঁও পৌৰসভাৰ সহকাৰী অভিযন্তা হিচাপে যোগদান কৰে৷ ১৯৯৭ চনত সেই পদৰ পৰাই অৱসৰ গ্ৰহণ কৰে৷ বৰাই অভিনয় কৰা উল্লেখযোগ্য নাটকসমূহ হ’ল; কাৰেঙৰ লিগিৰী, চিৰাজউদ্দৌল্লা, মগৰীবৰ আজান, শকুনিৰ প্ৰতিশোধ, এন ইন্সপেক্টৰ কলচ্, সোণাপুৰৰ বস্তি, সেই বাটেদি আদি৷ মন প্ৰজাপতি আৰু মৰম তৃষ্ণা নামৰ দুখন অসমীয়া কথাছবিতো তেওঁ অভিনয় কৰিছিল৷ টেলিফিল্ম আঁহতগুৰিৰ নতুন বাট, আৰু ডকুমেণ্টৰী নগাঁও দৰ্পনত বৰাই অভিনয় কৰিছিল৷ বিয়াল্লিছৰ শ্বহীদ,উত্তৰণ, বিদ্ৰোহ, লাচিত বৰফুকন(হিন্দী), এলান্ধু, মুখ্যমন্ত্ৰী আদি দূৰদৰ্শনযোগে প্ৰচাৰিত ধাৰাবাহিকতো তেওঁ অভিনয় কৰিছিল৷ জ্ঞানদা বৰাই কেৱল অভিনয়তে ক্ষান্ত নাথাকি নাট পৰিচালনাৰ কামো কৰিছিল আৰু ভোগজৰা, সাঁকো, ৰাইফল, পহিলা তাৰিখ, উপপথ, বাওনা, অৱৰোধ আদি বহু নাটক পৰিচালনা কৰিছিল৷

সাহিত্য কৰ্ম

জ্ঞানদা বৰাই আমাৰ নগাঁও নামে এখন অধুনালুপ্ত সাপ্তাহিক কাকত সম্পাদনা কৰিছিল৷ অসমৰ বিভিন্ন কাকত আলোচনীত বিভিন্ন বিষয়ৰ প্ৰবন্ধ লিখাৰ উপৰি বৰাই “ৰঙ্গমঞ্চ’’ নামে এখনি কবিতা পুথি লিখিছিল৷ এই পুথিখনিৰ বিশেষত্ব এয়ে আছিল যে, ইয়াৰ বিষয়বস্তু কেৱল নাটক আৰু অভিনয় আছিল৷

বঁটা সন্মান

অসম চৰকাৰে ২০০৭ চনত জ্ঞানদা বৰাক নটসূৰ্য বঁটা প্ৰদান কৰে৷ ২০০৯-১০ বৰ্ষত মুন লাইট মেডিয়াই জীৱনজোৰা সাধনা বঁটা, ২০১২ চনত আজীৱন সাধনাৰ বাবে ছিগাল থিয়েটাৰৰ দ্বাৰা সন্মান প্ৰদান কৰা হৈছিল৷

মৃত্যু

মৃত্যুৰ সময়ত নগাঁও জিলা সাহিত্য সভাৰ সভাপতি হিচাপে কাৰ্যনিৰ্বাহ কৰা জ্ঞানদা বৰাৰ ২০১৯ চনৰ ৪ ফেব্ৰুৱাৰীত নগাঁৱৰ এখন ব্যক্তিগত চিকিৎসালয়ত ৮২ বছৰ বয়সত মৃত্যু হয়৷

তথ্যসূত্ৰ

শ্ৰেণী:অসমীয়া অভিনেতা
শ্ৰীলা মজুমদাৰ

শ্ৰীলা মজুমদাৰ (; ১৯৫৮/১৯৫৯ – ২৭ জানুৱাৰী ২০২৪) বাংলা ভাষাৰ চলচ্চিত্ৰ জগতৰ এগৰাকী প্ৰয়াত ভাৰতীয় অভিনেত্ৰী। ‘চোখৰ বালি’ (২০০৩) ছবিখনত তেওঁ ঐশ্বৰ্য ৰায়ৰ বাবে ভইচ ডাবিং কৰিছিল।

প্ৰাৰম্ভিক জীৱন

ৰামচন্দ্ৰ মজুমদাৰ আৰু ননী মজুমদাৰৰ ঘৰত শ্ৰীলা মজুমদাৰৰ জন্ম হয়। কলিকতা বিশ্ববিদ্যালয়ৰ অধীনস্থ বংগাবাসী মহাবিদ্যালয়ৰ পৰা স্নাতক ডিগ্ৰী লাভ কৰে। ১৯৮০ চনত মৃণাল সেনৰ পৰিচালনাত নিৰ্মিত ‘পৰশুৰাম’ ছবিত তেওঁৰ অভিষেক হয় যদিও তেওঁৰ প্ৰথম মুক্তি পোৱা ছবি আছিল এক ‘দিন প্ৰতিদিন’। তেওঁ শ্যাম বেনেগাল আৰু তৰুণ মজুমদাৰৰ সৈতেও কাম কৰিছিল।

কৰ্মজীৱন

১৯৮০ চনত মৃণাল সেনৰ ‘পৰশুৰাম’ছবিত শ্ৰীলাক অভিনয় জগতৰ লগত চিনাকি কৰাই দিয়া হৈছিল; তেতিয়া শ্ৰীলা আছিল ১৬ বছৰীয়া কিশোৰী। নাটকৰ আখৰাত শ্ৰীলাৰ অভিনয় দেখি মৃণালে নিজৰ ছবিৰ অভিনেত্ৰী হিচাপে শ্ৰীলাক বাছি লৈছিল। ইয়াৰ পিছত শ্ৰীলাই ‘এক দিন প্ৰতি দিন’, ‘আকালৰ সন্ধানে’, ‘খাৰিজ’ আদি উল্লেখযোগ্য ছবিত অভিনয় কৰিছিল। তেওঁ শ্বাবানা আজমী, স্মিতা পাটিল, নাছিউৰুদ্দিন শ্বাহৰ দৰে অভিনেতাৰ সৈতে পৰ্দা শ্বেয়াৰ কৰিছিল।

শ্যাম বেনেগালৰ পৰিচালনাত ‘আৰোহণ, ‘মান্দী’আদি ছবিত কাম কৰিছিল। ঋতুপৰ্ণ ঘোষৰ ‘চোখৰ বালি’ত ঐশ্বৰ্য ৰায় বচ্চনৰ বাবে কণ্ঠদান কৰিছিল শ্ৰীলাই। ছবিৰ উপৰিও মঞ্চতো শ্ৰীলাই অভিনয় চলাই যায়। সত্য বেনাৰ্জীৰ নাটক ‘নহৱত’ত শ্ৰীলাৰ অভিনয়ে দৰ্শকৰ দৃষ্টি আকৰ্ষণ কৰিছিল। বাণিজ্যিক ধাৰাৰ ছবিতো শ্ৰীলাৰ অভিনয় যথেষ্ট প্ৰশংসিত হৈছে। অঞ্জন চৌধুৰীৰ ‘পূজা’ত শ্ৰীলাৰ অভিনয়ক দৰ্শকে স্মৰণ কৰে। একেদৰে হৰনাথ চক্ৰৱৰ্তীৰ ‘প্ৰতিবাদ’ ছবিতো সমানেই দৃষ্টি আকৰ্ষণ কৰিছে শ্ৰীলাই। এই ছবি দুখনে তেওঁক গ্ৰাম্য বংগৰ এক ঘৰুৱা নামত পৰিণত কৰিছিল। কিন্তু পিছলৈ শ্ৰীলাই কাম কমাই দিয়ে। কিছু অসুস্থতাৰ বাবে শ্ৰীলাক পৰ্দাত বিশেষ দেখা পোৱা নগ’ল। শ্ৰীলাৰ বহু সহকৰ্মীসকলৰ বহুতে আক্ষেপ প্ৰকাশ কৰে যে এগৰাকী দক্ষ আৰু পেছাদাৰী অভিনেত্ৰী হোৱা সত্ত্বেও পৰ্দাত তেওঁক সঠিকভাবে ব্যৱহাৰ কৰা নহ’ল।

শেষবাৰৰ বাবে তেওঁক কৌশিক গাংগুলীৰ ‘পালান’ ছবিত দেখা যায়। তথাপিন চলচ্চিত্ৰ জগতৰ বাহিৰত তেওঁক শেষবাৰৰ বাবে দেখা গৈছিল আলিপুৰ মিউজিয়ামত পশ্চিম বংগৰ মুখ্যমন্ত্ৰী মমতা বেনাৰ্জীৰ বিজয়া সন্মিলন অনুষ্ঠানত।

মৃত্যু

২০২৪ চনৰ ২৭ জানুৱাৰীত ৬৫ বছৰ বয়সত ডিম্বাশয়ৰ কেঞ্চাৰ ৰোগত আক্ৰান্ত হৈ শ্ৰীলা মজুমদাৰৰ মৃত্যু হয়। She had been suffering from cancer for 3.6 years.

তথ্যউৎস

বাহ্যিক সংযোগ

শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:কৰ্কট ৰোগত মৃত্যু
জেকলিন ৱাং-পেং

জেকলিন জিয়া-কাং ৱাং-পেং ( জন্ম ছেপ্টেম্বৰ ১৯৩২) এগৰাকী টাইৱানীজ-আমেৰিকান চিকিৎসক-বিজ্ঞানী। তেওঁ কেন্সাৰৰ চাইট'জেনেটিক্সৰ লগতে মেডিকেল জেনেটিক্স, জেনেটিক অংক'লজী আৰু জিন মেপিঙৰ বিশেষজ্ঞ। ১৯৬০ চনৰপৰা ১৯৯৩ চনলৈকে নেচনেল কেন্সাৰ ইনষ্টিটিউটৰ গৱেষক হিচাপে কাম কৰিছিল।

প্ৰাথমিক জীৱন আৰু শিক্ষা

জেকলিন জিয়া-কাং ৱাং-পেঙৰ জন্ম হৈছিল চুঝৌত। ১৯৫৬ চনত ৱাং-পেঙে টাইপেই চিকিৎসা বিশ্ববিদ্যালয়ৰপৰা এম.ডি. ডিগ্ৰী লাভ কৰে। ১৯৫৫ চনৰপৰা ১৯৫৭ চনলৈকে নেচনেল টাইৱান ইউনিভাৰ্চিটি হাস্পতালত অস্ত্ৰোপচাৰৰ ইণ্টাৰ্ণ আৰু ফিক্সড ইণ্টাৰ্ণ আছিল।
নিউ ইংলেণ্ড হাস্পতালত ইণ্টাৰ্ণ ৰেচিডেণ্ট আৰু অস্ত্ৰোপচাৰৰ মুখ্য ৰেচিডেণ্ট হিচাপে আছিল। তাৰ পিছত তেওঁ কুইন্সি চিটি হাস্পতালত পেথ'লজী আৰু জৰ্জ ৱাশ্বিংটন ইউনিভাৰ্চিটি হাস্পতালত অভ্যন্তৰীণ চিকিৎসাত ৰেচিডেন্সি কাৰ্যনিৰ্বাহ কৰাৰ পাছত ১৯৬০ চনত নেচনেল ইনষ্টিটিউট অৱ হেল্থ (এন আই এইচ)ত যোগদান কৰে।

১৯৯৩ চনৰ ৩১ ডিচেম্বৰত অৱসৰ লোৱাৰ সময়ত এনচিআইৰ মেডিচিন শাখাৰ চাইট’জেনেটিক অংক’লজী বিভাগৰ মুৰব্বী আছিল ৱাং-পেঙ। যকৃত আৰু ছাৰ্ভাইকেল কেন্সাৰৰ ক্লিনিকেল ট্ৰায়েলত সহায় কৰিবলৈ তেওঁ টাইৱানলৈ উভতি যায়।

তথ্যসূত্ৰ

শ্ৰেণী:চিকিৎসাবিদ
ৰেড হেট ছ’চাইটি

ৰেড হেট ছ'চাইটি (RHS) হৈছে ১৯৯৮ চনত আমেৰিকাত ৫০ বছৰ বয়স আৰু তাৰ ওপৰৰ বয়সৰ মহিলাৰ বাবে প্ৰতিষ্ঠা হোৱা এটা আন্তঃৰাষ্ট্ৰীয় সামাজিক সংস্থা, কিন্তু এতিয়া ই সকলো বয়সৰ মহিলাৰ বাবে মুকলি।

ইতিহাস

১৯৯৭ চনৰ শেষৰ ফালে কেলিফৰ্ণিয়াৰ ফুলাৰ্টনৰ এগৰাকী শিল্পী ছ্যু এলেন কুপাৰে এৰিজোনাৰ টাচন ভ্ৰমণৰ সময়ত ৰঙা টুপী এটা কিনিছিল। তাৰ পিছত কুপাৰে আন এটা ৰঙা টুপী কিনি জন্মদিনৰ উপহাৰ হিচাপে বন্ধু এগৰাকীক দিলে। কুপাৰে “জেনী জোচেফ’’ৰ কবিতা ৱাৰ্নিংৰ পৰা অনুপ্ৰাণিত হৈছিল, যিটো লিজ কাৰ্পেণ্টাৰৰ দ্বাৰা লিখা ৰিডাৰছ ডাইজেষ্টৰ এটা প্ৰবন্ধৰ জৰিয়তে জনপ্ৰিয় হৈ পৰিছিল৷ কবিতাটোৰ আৰম্ভণিতে লিখা হৈছে: “যেতিয়া মই বুঢ়ী হ’ম, তেতিয়া বেঙুনীয়া ৰঙৰ কাপোৰ পিন্ধিম, ৰঙা টুপী এটা পিন্ধিম যিটো মোৰ লগত খাপ নাযায়।” কুপাৰে তেওঁৰ বন্ধুবোৰক প্ৰাণ-চঞ্চলতাৰে দি নিয়াবলৈ উৎসাহিত কৰিব বিচাৰিছিল। কুপাৰৰ অনুৰোধত আন কেইবাগৰাকীও বন্ধুক ৰঙা টুপী উপহাৰ দিয়া কৰে আৰু শেষত কেইবাগৰাকীও মহিলাই বেঙুনীয়া ৰঙৰ সাজ-পোছাক কিনি, ১৯৯৮ চনৰ ২৫ এপ্ৰিলত এটা চাহ মেল অনুষ্ঠিত কৰে আৰু তাতেই ৰেড হেট ছ'চাইটি আৰম্ভ হয়।

সাংবাদিক ল'ৰী বাছেডাই দ্য অৰেঞ্জ কাউন্টি ৰেজিষ্টাৰৰ বাবে লিখা এটা প্ৰৱন্ধৰ জৰিয়তে এই সংস্থাটো প্ৰথমে ৰাষ্ট্ৰীয় পৰ্যায়ত মানুহৰ দৃষ্টি আকৰ্ষণ কৰে, যিটো প্ৰৱন্ধ সমগ্ৰ দেশৰ বাতৰি কাকতত পুনৰ ছপা কৰা হয়।

কুপাৰে সংস্থাটোৰ বৃদ্ধিত বহুত অৰিহণা আগবঢ়াইছে আৰু তেওঁ এতিয়া এই সংস্থাটোৰ "মাহন ৰাণী মা" হিচাপে কাম কৰি আছে। সংস্থাটোৰ বিষয়ে তেওঁ দুখন কিতাপ লিখিছে: দ্য ৰেড হেট ছ'চাইটি: ফ্ৰেণ্ডশ্বিপ এণ্ড ফান আফটাৰ ফিফটি (২০০৪) আৰু দ্য ৰেড হেট ছ'চাইটিৰ লাফ লাইনছ: ষ্ট'ৰীজ অৱ ইনস্পিৰেচন এণ্ড হেটিটুড (২০০৫)।

২০২০ চনৰ হিচাপ মতে ৰেড হেট ছ'চাইটিৰ সদস্য সংখ্যা আন্তঃৰাষ্ট্ৰীয় পৰ্যায়ত বৰ্তমান ৩৫,০০০ তকৈ অধিক আছে।

সংস্থাটোৰ নিয়ম

সংস্থাটোৰ স্থানীয় অধ্যায়ৰ প্ৰতিষ্ঠাপক বা নেত্ৰীক সাধাৰণতে "ৰাণী" বুলি কোৱা হয়। ৫০ বছৰ আৰু তাতকৈ অধিক বয়সৰ সদস্যসকলক "ৰেড হেটাৰ" বুলি কোৱা হয় আৰু সকলো অনুষ্ঠানতে ৰঙা টুপী আৰু বেঙুনীয়া ৰঙৰ সাজ-পোছাক পৰিধান কৰে। ৫০ বছৰৰ তলৰ এগৰাকী মহিলাও সংস্থাৰ সদস্য হ’ব পাৰে, কিন্তু ৫০ বছৰীয়া জন্মদিন পূৰণ নোহোৱালৈকে সংস্থাৰ অনুষ্ঠানলৈ গোলাপী ৰঙৰ টুপী আৰু লেভেণ্ডাৰ সাজ-পোছাক পৰিধান কৰিব লাগে। তেওঁলোকক “পিংক হেটাৰ” বুলি কোৱা হয়। তেওঁলোকৰ জন্মদিনৰ মাহত (বা সংস্থাৰ জন্ম মাহ এপ্ৰিলত) কোনো সদস্যই তেওঁৰ ৰং ওলোটাকৈ পিন্ধিব পাৰে, অৰ্থাৎ বেঙুনীয়া বা লেভেণ্ডাৰ টুপী আৰু ৰঙা বা গোলাপী ৰঙৰ সাজ-পোছাক।

কাৰ্যকলাপ

ৰঙা টুপী আৰু গোলাপী টুপী, উভয়েই গোটৰ সভাত প্ৰায়ে অতি আড়ম্বৰপূৰ্ণভাৱে সজোৱা টুপী আৰু আকৰ্ষণীয় ফেশ্বনৰ আনুষংগিক সামগ্ৰী, যেনে পাখিৰে তৈয়াৰী স্কাৰ্ফ পিন্ধে।

বেলেগ বেলেগ শাখাৰ ওপৰত নিৰ্ভৰ কৰি সংস্থাৰ অনুষ্ঠান বেলেগ বেলেগ হয় যদিও ৰেড হেটাৰসকলৰ মাজত সাধাৰণ কাৰ্যকলাপৰ ভিতৰত চাহ মেল আয়োজন কৰা, খেল খেলা, চিনেমা বা থিয়েটাৰৰ অনুষ্ঠানলৈ যোৱা আদি বিষয় অন্তৰ্ভুক্ত।

তথ্য সূত্ৰ

শ্ৰেণী:অনুষ্ঠান প্ৰতিষ্ঠান
২০১৬ চন

২০১৬ (MMXVI) এটি অধিবৰ্ষ যিটো শুক্ৰবাৰ দিনাখন আৰম্ভ। গ্ৰেগৰীয়ান বৰ্ষপঞ্জী অনুযায়ী, এয়া কমন এৰা আৰু আন্ন দমিনাইৰ ২০১৬তম বছৰ; ৩য় সহস্ৰাব্দৰ ১৬তম বছৰ আৰু ২১শ শতাব্দী; আৰু ২০১০ দশকৰ সপ্তম বছৰ।

সম্ভাৱ্য আৰু নিৰ্ধাৰিত ঘটনাৱলী

জুন

১১ জুন - ইউৰোপীয়ান চেম্পিয়ন শ্বীপ।

আগষ্ট

৫ আগষ্ট - গ্ৰীষ্মকালীন অলিম্পিক অনুষ্ঠিত হ'ব।

মৃত্যু

জানুৱাৰী

৭ জানুৱাৰী - মুফতি মহম্মদ ছঈদ, জম্মু কাশ্মীৰৰ মুখ্যমন্ত্ৰী (জন্ম: ১৯৩৬)
১০ জানুৱাৰী - ডেভিড বোয়ী, ইংৰাজ সঙ্গীতশিল্পী তথা অভিনেতা (জন্ম: ১৯৪৭)
১৩ জানুৱাৰী - জে এফ আৰ জেকব, ভাৰতীয় সেনাবাহিনীৰ উচ্চপদস্থ কৰ্মকৰ্তা (জন্ম: ১৯২৩)
১৬ জানুৱাৰী - আনন্দ চন্দ্ৰ দত্ত, ভাৰতীয় উদ্ভিদবিজ্ঞানী (জন্ম: ১৯২৩)

ফেব্ৰুৱাৰী

৯ ফেব্ৰুৱাৰী - সুশীল কৈৰালা, নেপালৰ ৩৭তম প্ৰধানমন্ত্ৰী (জন্ম: ১৯৩৯)
১৯ ফেব্ৰুৱাৰী - উমবেৰ্তো একো, ইটালীয় সাহিত্যিক, দাৰ্শনিক আৰু সংকেত বিশ্লেষক (জন্ম: ১৯৩২)

মাৰ্চ

৩ মাৰ্চ - মাৰ্টিন ক্ৰো, নিউজিলেণ্ডৰ ক্ৰিকেটাৰ আৰু ধাৰাভাষ্যকাৰ (জন্ম: ১৯৬২)
৪ মাৰ্চ - পূৰ্ণ এজিটক চাংমা, ভাৰতীয় ৰাজনীতিবিদ (জন্ম: ১৯৪৭)
৫ মাৰ্চ - ৰে টমলিনচন, মাৰ্কিন কম্পিউটাৰ প্ৰোগ্ৰামাৰ (জন্ম: ১৯৪১)
১২ মাৰ্চ - লয়েড চেপলে, নোবেল বিজয়ী মাৰ্কিন গণিত আৰু অৰ্থনীতিবিদ (জন্ম: ১৯২৩)
৩১ মাৰ্চ - ইমৰে কাৰ্টেজ, নোবেল বিজয়ী হাঙ্গেৰীয় লিখক (জন্ম: ১৯২৯)

এপ্ৰিল

১৯ এপ্ৰিল - ৱাল্টাৰ ক'ন, নোবেল বিজয়ী মাৰ্কিন পদাৰ্থবিজ্ঞানী (জন্ম: ১৯২৩)
২১ এপ্ৰিল - প্ৰিঞ্চ ৰজাৰ নেলচন, মাৰ্কিন সঙ্গীতশিল্পী (জন্ম: ১৯৫৮)

মে'

জুন

৫ জুন - মনোহৰ আইচ, ভাৰতীয় বডিবিল্ডাৰ (জন্ম: ১৯১২)
২২ জুন -
সমীৰ ৰায়চৌধুৰী, ভাৰতীয় বাংলা সাহিত্যিক (জন্ম: ১৯৩৩)
আমজাদ ফৰিদ সাবৰি, পাকিস্তানি চুফি সঙ্গীতশিল্পী (জন্ম: ১৯৭৬)

জুলাই

১৮ জুলাই - মুবাৰক বেগম, ভাৰতীয় সঙ্গীতশিল্পী (জন্ম: ১৯৩৫)
২৮ জুলাই - মহাশ্বেতা দেৱী, ভাৰতীয় বাংলা কথাসাহিত্যিক আৰু মানৱাধিকাৰ আন্দোলনকৰ্মী (জন্ম: ১৯২৬)

আগষ্ট

১৯ আগষ্ট - সুব্ৰত বেনাৰ্জী, প্ৰাক্তন ভাৰতীয় ক্ৰিকেট আম্পায়াৰ (জন্ম: ১৯৪৫)
২৫ আগষ্ট - জেমচ ক্ৰোনিন, নোবেল বিজয়ী মাৰ্কিন নিউক্লীয় পদাৰ্থবিজ্ঞানী (জন্ম: ১৯৩১)

ছেপ্টেম্বৰ

১৬ ছেপ্টেম্বৰ - কাৰ্লো আজেলিও চিয়াম্পি, ইটালীৰ প্ৰাক্তন ৰাষ্ট্ৰপতি আৰু প্ৰধানমন্ত্ৰী (জন্ম: ১৯২০)

অক্টোবৰ

১৩ অক্টোবৰ - ভূমিবল অতুলতেজ, থাইলেণ্ডৰ ৰজা (জন্ম: ১৯২৭)
২০ অক্টোবৰ - জুনকো তাবেই, জাপানী পৰ্বতাৰোহী আৰু প্ৰথম এভাৰেস্ট বিজয়ী নাৰী (জন্ম: ১৯৩৯)

নভেম্বৰ

৭ নভেম্বৰ - লিওনাৰ্ড কোহেন, কানাডীয় সঙ্গীতশিল্পী আৰু কবি (জন্ম: ১৯৩৪)
২৫ নভেম্বৰ -
ফিডেল কাষ্ট্ৰ', কিউবাৰ প্ৰাক্তন প্ৰধানমন্ত্ৰী আৰু ৰাষ্ট্ৰপতি (জন্ম: ১৯২৬)

ডিচেম্বৰ

৫ ডিচেম্বৰ - জয়ললিতা জয়ৰাম, ভাৰতীয় ৰাজনীতিবিদ (জন্ম: ১৯৪৮)
১৩ ডিচেম্বৰ - টমাচ শেলিং, নোবেল বিজয়ী মাৰ্কিন অৰ্থনীতিবিদ (জন্ম: ১৯২১)
২১ ডিচেম্বৰ - ছিডনি ডেভিড ড্ৰেল, মাৰ্কিন তাত্ত্বিক পদাৰ্থবিজ্ঞানী (জন্ম: ১৯২৬)
২৫ ডিচেম্বৰ - জৰ্জ মাইকেল, বিশ্ববিখ্যাত ইংৰাজী পপ গায়ক। (জন্ম: ১৯৬৩)

তথ্য সংগ্ৰহ

শ্ৰেণী:বৰ্ষ
ড'ৰথী চাকো

ড'ৰথী ডানিং চাকো (; ১৯০৪ – ৩০ ডিচেম্বৰ, ১৯৯২) এগৰাকী আমেৰিকান সমাজ কৰ্মী, মানৱতাবাদী আৰু মেডিকেল চিকিৎসক আছিল, যাৰ প্ৰচেষ্টাক ভাৰতীয় হাৰিয়ানা ৰাজ্যৰ পেনচিলভেনিয়াৰ শোনিপাট জিলাৰ গনাউৰ বেথানি ভিলেজত কুষ্ঠ ৰোগৰ কলনী স্থাপনৰ প্ৰেৰণা হিচাপে উল্লেখ কৰা হৈছিল।
তেখেত পেনচিলভেনিয়াৰ ডেলাৱেৰ কাউন্টিৰ হল অৱ ফেমাৰ আছিল
আৰু ইষ্টাৰ্ণ পেনচিলভেনিয়াৰ গাৰ্ল স্কাউটৰ পৰা টেক দ্য লিড অনাৰ
আৰু স্মিথ কলেজৰ পদক লাভ কৰিছিল।
১৯৭২ চনত ভাৰত চৰকাৰে তেওঁক চতুৰ্থ সৰ্বোচ্চ ভাৰতীয় অসামৰিক বঁটা পদ্মশ্ৰীৰে সন্মানিত কৰে।

জীৱনী

১৯০৪ চনত জাপানৰ কিয়'ট'ত মণ্ডলীৰ মিছনেৰী দম্পতী মৰ্টন ডেস্কটাৰ আৰু মেৰী ৱাৰ্ড ডানিঙৰ ঘৰত জন্মগ্ৰহণ কৰিছিল ড'ৰথী ডানিঙৰ ছয়টা সন্তানৰ ভিতৰত এজন হিচাপে, যেতিয়া তেওঁলোকে জাপানত কাম কৰি আছিল।
তেওঁৰ প্ৰাৰম্ভিক স্কুলীয়া শিক্ষা তাতেই কৰিছিল আৰু ১৬ বছৰ বয়সত আমেৰিকালৈ গুচি যায়, ১৯২১ চনত তেওঁ মেছাচুচেটছৰ ব্ৰেডফোৰ্ড একাডেমীত স্কুলীয়া শিক্ষা সম্পূৰ্ণ কৰে।
আৰু চিকিৎসালয়খনৰ প্ৰথমগৰাকী মহিলা বাসিন্দা হয়।
আৰু ১৯৩২ চনত তেওঁলোকৰ বিবাহ হয়।১৯৩২ চনৰ জুন মাহত জোচেফ চাকোৱে নিজৰ গৃহভূমিলৈ উভতি আহি পঞ্জাব বিশ্ববিদ্যালয়ত আন্তঃৰাষ্ট্ৰীয় আইন বিভাগৰ অধ্যাপক হিচাপে যোগদান কৰিবলৈ তেওঁ ভাৰতলৈ গুচি যায়।
১৯৪৭ চনত ভাৰতে স্বাধীনতা লাভ কৰাৰ সময়ত ভাৰতীয় নাগৰিকত্ব লাভ কৰি ভাৰতত প্ৰেকটিছ অব্যাহত ৰাখিছিল।

১৯৯২ চনৰ ৩০ ডিচেম্বৰত ৮৮ বছৰ বয়সত চেষ্টাৰৰ ঘৰত ড'ৰথী চাকোৰ মৃত্যু হয় আৰু চেষ্টাৰ গ্ৰাম্য কবৰস্থানত সমাধিস্থ কৰা হয়। জোচেফ আৰু ড'ৰথী চাকোৰ তিনিটা সন্তান আছিল, ডাঙৰ পুত্ৰ জোচেফ চাকো, যি কেলিফৰ্ণিয়াত অভিযন্তা আছিল, সৰু পুত্ৰ জন চেকো, যি কানাডাৰ ৰেজিনাত চিকিৎসা চিকিৎসক আছিল আৰু সৰু ৰাছেল আছিল মেৰী হাৱাইত কংগ্ৰেগেচনেল মন্ত্ৰী হিচাপে কাৰ্যনিৰ্বাহ কৰিছিল।

তথ্য সংগ্ৰহ

শ্ৰেণী:চিকিৎসক
শ্ৰেণী:সমাজকৰ্মী
শ্ৰেণী:মৃত ব্যক্তি
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
ড্ৰেগ

ড্ৰেগ শব্দটোৱে পুৰুষত্ব, নাৰীত্ব বা অন্য লিংগীয় অভিব্যক্তিৰ প্ৰকাশ কৰে। ড্ৰেগ কুইন হৈছে কোনো স্ত্ৰী অভিব্যক্তি প্ৰকাশক ব্যক্তি (বিশেষভাৱে পুৰুষ) আৰু ড্ৰেগ কিং হৈছে কোনো পুৰুষ অভিব্যক্তি প্ৰকাশক ব্যক্তি (বিশেষভাৱে মহিলা)। এই শব্দটোক ক্ৰিয়া পদ হিচাপে ব্যৱহাৰ কৰা হয়। আনহাতে ড্ৰেগ প্ৰদৰ্শনী হৈছে ইয়াৰ বিশেষণ ৰূপ।

ব্যুৎপত্তি

"ড্ৰেগ" শব্দটোৱে ১৮৭০ চনৰ ওচৰে পাজৰে লিখিত ৰূপ লাভ কৰে যদিও ইয়াৰ উৎপত্তি সম্পৰ্কে সঠিককৈ জনা নাযায়। এটি প্ৰকাশিত মত অনুসৰি ১৯ শতিকাৰ থিয়েটাৰ শ্লেঙেই হৈছে ইয়াৰ ব্যুৎপত্তিগত মূল যি মজিয়াত চুঁ‌চৰি যোৱা দীঘল স্কাৰ্টৰ পৰা উদ্ভৱ হৈছে।"

তথ্যসংগ্ৰহ

শ্ৰেণী:পৰিবেশ্য কলা
শ্ৰেণী:এলজিবিটি
উটা ব্ৰেছান

উটা ব্ৰেছান (ইংৰাজী: Uta Bresan; জন্ম: ৯ মাৰ্চ ১৯৬৫) এজন জাৰ্মান লোক-গায়িকা আৰু দূৰদৰ্শনৰ উপস্থাপক। দুয়োখন কৰ্মক্ষেত্ৰত তেওঁৰ স্থায়ী বহুমুখী প্ৰতিভাক শ্ৰদ্ধাঞ্জলি জনোৱা হয়।

জীৱনী

জাৰ্মান গণতান্ত্ৰিক গণৰাজ্য (পূব জাৰ্মানী) প্ৰতিস্থা হোৱাৰ ১৫ বছৰতকৈ অলপ বেছি সময়ৰ পিছত ড্ৰেছডেনত উটা ব্ৰেছানৰ জন্ম হৈছিল। বিদ্যালয়ত পঢ়ি থকাৰ সময়তে তেওঁ ড্ৰেছডেনৰ "মিউজিকচুল পল বুটনাৰ" ("পল বুটনাৰ মিউজিক একাডেমী")ত ধ্ৰুপদী সংগীতৰ চাৰি বছৰীয়া প্ৰশিক্ষণ লয়। স্কুলীয়া জীৱন সফলতাৰে সমাপ্ত কৰাৰ পিছত তেওঁ ১৯৮৪ চনৰ পৰা ১৯৮৮ চনৰ ভিতৰত কাৰ্ল মাৰিয়া ভন ৱেবাৰ মিউজিক একাডেমীত নৃত্য আৰু জনপ্ৰিয় সংগীত অধ্যয়ন কৰিবলৈ ড্ৰেছডেনত থাকে আৰু তাৰ শেষত তেওঁ "প্ৰথম স্থান" অৰ্হতাৰে পৰিবেশন কেৰিয়াৰৰ বাবে প্ৰয়োজনীয় পৰীক্ষাত উত্তীৰ্ণ হয়। ইয়াৰ পিছত তেওঁ দ্ৰুতগতিত বহুকেইটা বঁটা লাভ কৰে৷ ইয়াৰ ভিতৰত "ছিলভাৰ বং" বঁটা আৰু ১৯৯০ চনত মস্কোত অনুষ্ঠিত হোৱা আন্তঃৰাষ্ট্ৰীয় স্কলেগাৰ মহোৎসৱত দৰ্শকৰ বঁটা আদি উল্লেখযোগ্য। তাৰ পিছৰ বছৰবোৰত তেওঁ সমগ্ৰ জাৰ্মানীৰ ৰাজহুৱা সেৱাৰ দূৰদৰ্শন চেনেলসমূহত স্কলেগাৰ শ্ব'ত পৰিবেশন কৰিছিল। ইয়াৰোপৰি তেওঁ বহুকেইটা সাক্ষাৎকাৰো প্ৰকাশ কৰা হৈছিল।

১৯৯৩ চনত লাইপজিগ ভিত্তিক এমডিআৰ টেলিভিছন সম্প্ৰচাৰকে তেওঁক ঘৰুৱা পোহনীয়া জন্তুৰ বিষয়ে সাপ্তাহিক অনুষ্ঠান টিয়েৰিস্ক টিয়েৰিস্ক (Tierisch tierisch) উপস্থাপন কৰিবলৈ নিয়োগ কৰে। অতি দীঘলীয়া ধাৰাবাহিকখনৰ প্ৰথম ২৫ মিনিটৰ খণ্ডটো ১৯৯৪ চনৰ ৪ জানুৱাৰীত সম্প্ৰচাৰ কৰা হৈছিল। ২০২১ চনৰে পৰা এতিয়াও তেওঁ নিয়মীয়া উপস্থাপক হিচাপে এই অনুষ্ঠানৰ আয়োজন কৰি আহিছে।

২০০৪ চনৰ ১৮ জানুৱাৰীত কাৰ্মেন নেবেলৰ পৰা এই কামটো লোৱাৰ পৰা ব্ৰেছনে টেলিভিছনৰ চেক্সন থিমৰ সংগীত-অনুৰোধ অনুষ্ঠান মিউজিক ফুৰ ছিৰ সঞ্চালক হিচাপেও কাম কৰি আহিছে।

ব্যক্তিগত জীৱন

উটা ব্ৰেছান এতিয়াও তেওঁৰ জন্ম চহৰ ড্ৰেছডেনত থাকে। ২০০১ চনত তেওঁ দীৰ্ঘদিনীয়া সংগী ইউৰ'লজিষ্ট কাৰ্ষ্টেন ফ্ৰয়েণ্ডক বিয়া কৰায়। ২০০৩ আৰু ২০০৭ চনত দম্পতীহালৰ দুটা সন্তান জন্ম হৈছিল।

তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
জয়ন্ত বন্দ্য‍োপাধ্যায়

জয়ন্ত বন্দ্য‍োপাধ্যায় (; জন্ম ৩১ ডিচেম্বৰ ১৯৪৭, কলকাতা, ভাৰত) এজন ভাৰতীয় গৱেষক, বিশ্লেষক আৰু লেখক। বৰ্তমান তেওঁ কলকাতাৰ অব্জাৰ্ভাৰ ৰিচাৰ্চ ফাউণ্ডেচনত বিশিষ্ট ফেলো হিচাপে কৰ্মৰত। দক্ষিণ এছিয়াৰ জনস্বাৰ্থৰ গৱেষণা, পাহাৰীয়া পৰিৱেশ, আৰু জল শাসনৰ আন্তঃৰাষ্ট্ৰীয় খ্যাতিসম্পন্ন পেছাদাৰী বেনাৰ্জীয়ে ১৫০খন গৱেষণা-পত্ৰ আৰু প্ৰবন্ধৰ উপৰিও ১৬খন সমালোচকৰ দ্বাৰা প্ৰশংসিত কিতাপ আৰু মনোগ্ৰাফ ৰচনা কৰিছে। তেওঁ বিশ্বৰ বহু ঠাইত আমন্ত্ৰিত বক্তা হিচাপে বক্তৃতা প্ৰদান কৰিছে।

জন্ম আৰু শিক্ষা

জয়ন্ত বন্দ্য‍োপাধ্যায়ৰ জন্ম ১৯৪৭ চনৰ ৩১ ডিচেম্বৰত ভাৰতৰ কলকাতাত। কলকাতাত স্কুলীয়া শিক্ষা সাং কৰাৰ পাছত তেওঁ কানপুৰৰ ইণ্ডিয়ান ইনষ্টিটিউট অৱ টেকন'লজিত অভিযান্ত্ৰিক অধ্যয়নত নামভৰ্তি কৰে আৰু তাৰ পৰা ১৯৬৯ চনত প্ৰযুক্তিবিদ্যাত স্নাতকোত্তৰ আৰু ১৯৭৬ চনত অভিযান্ত্ৰিক পদাৰ্থ বিজ্ঞানত পি এইচ ডি ডিগ্ৰী লাভ কৰে।

কৰ্মজীৱন

ডক্টৰেট ডিগ্ৰী লাভ কৰাৰ পাছত তেওঁ গৱেষণাৰ আগ্ৰহক বিজ্ঞানৰ আন্তঃশাখা ক্ষেত্ৰ আৰু প্ৰাকৃতিক পৰিৱেশৰ সৈতে সম্পৰ্কিত কৰিছিল। অতি সোনকালেই তেওঁ হিমালয় বিষয়ক গৱেষণাৰ প্ৰতি গভীৰ আগ্ৰহী হৈ পৰে। তেওঁৰ পেছাদাৰী জীৱন বিশ্বৰ পাহাৰীয়া পৰিৱেশ আৰু অৰ্থনৈতিক বিকাশৰ ওপৰত আৱদ্ধ আছিল। ১৯৭৭ চনত তেওঁ আমেৰিকাৰ কেম্ব্ৰিজৰ মেছাচুচেটছ ইনষ্টিটিউট অৱ টেকন’লজিত বিজ্ঞান আৰু ৰাজহুৱা নীতি বিষয়ত ভিজিটিং পোষ্ট ডক্টৰেট ফেলো হিচাপে যোগদান কৰে।

তথ্য সংগ্ৰহ

শ্ৰেণী:বঙালী ব্যক্তি
শ্ৰেণী:বিজ্ঞানী
বলয়ী প্ৰাণী

বলয়ী প্ৰাণী বা এনিলিডা‌ হৈছে প্ৰাণীৰাজ্যৰ এটা পৰ্ব। ইহঁতৰ দেহ নলাকাৰ, খণ্ডিত দেখিবলৈ সৰু সৰু আঙুঠিৰ (বলয়) মালাৰ দৰে, সেইবাবে নাম "বলয়ী প্ৰাণী" নাম দিয়া হৈছে। উদাহৰণ- কেচু, জোক, নেৰিছ।

বৈশিষ্ট্য

দেহ আঙুঠিৰ দৰে বহুটো খণ্ডেৰে গঠিত আৰু এইবোৰকে মেটামিয়েৰ (metamere) বা ছ'মাইট (somite) বোলে। দেহ ত্ৰিনিটা স্তৰৰ কোষযুক্ত (triploblastic), অৰ্থাৎ এক্স'ডাৰ্ম, মেজ'ডাৰ্ম আৰু এণ্ড'ডাৰ্ম কোষেৰে গঠিত আৰু দ্বিপাৰ্শ্বীয়ভাবে প্ৰতিসম। বহিঃত্বক কিউটিকল (cuticle) আবৰণীযুক্ত। মেছ'ডাৰ্ম কোষ আবৃত প্ৰকৃত চিল'ম বা দেহ গহ্বৰ থাকে, যি ছেপ্টাম বা পৰ্দাৰ দ্বাৰা খণ্ডিত। ৰেচন অঙ্গ নেফ্ৰিডিয়া (nephridia), যি প্ৰায় প্ৰতিটো খণ্ডতে থাকে। গমন অঙ্গ ছিটা (seta) বা পেৰাপেডিয়া (parapodia) বা দেহ পেশী। দেহ লম্বাকৃতি ; মুখছিদ্ৰ আৰু পায়ুছিদ্ৰ দেহৰ দুই প্ৰান্তত থাকে। উন্নত আৰু বদ্ধ ৰক্তসংবহনতন্ত্ৰ। ৰক্তৰসত (প্লাজমা) হিম'গ্ল'বিন বা আৰ্থ্ৰ'ক্ৰুৰিণ (erythrocruorin) নামৰ শ্বাসৰঞ্জক থাকে। এই কাৰণে ইয়াৰ ৰক্তৰ বৰণ ৰঙা। সাধাৰণতে সম্পূৰ্ণ ত্বকেৰে শ্বাসকাৰ্য চলায় আৰু কোনো কোনো ক্ষেত্ৰত ফুলৰ দ্বাৰা শ্বসনক্ৰিয়া চলে। ত্বক সিক্ত আৰু ৰক্তজালিকপূৰ্ণ হোৱা বাবে ত্বকীয় শ্বাসকাৰ্য সম্ভৱ হয়। অন্ত্ৰ পৰিবেষ্টিত স্নায়ুবলয় বা নাৰ্ভৰিং আৰু অঙ্কীয় স্নায়ুৰজ্জুৰে স্নায়ুতন্ত্ৰ গঠিত হয়। অধিকাংশ প্ৰাণী উভয় লিঙ্গী, কিছুমান প্ৰাণী একলিঙ্গী। চলন অঙ্গ ছিটা (seta) অথবা পেৰাপেডিয়া (parapodia)।

শ্ৰেণীবিভাজন

আনুবীক্ষণিক আকাৰৰ পৰা ৩ মিটাৰ পৰ্যন্ত দীঘল অষ্ট্ৰেলিয়ান জাইণ্ট গিপ্সলেণ্ড আৰ্থৱৰ্ম (giant Gippsland earthworm) আৰু এমিন্থাছ মেকংজিয়ানাছলৈকে (Amynthas mekongianus) বলয়ী প্ৰাণীৰ প্ৰায় ২২,০০০ জীৱিত প্ৰজাতি আছে। বহুতো পাঠ্যপুথিত এতিয়াও বৰ্গীকৰণৰ পৰম্পৰাগত বিভাগসমূহকেই ব্যৱহাৰ কৰা দেখা যায়। সেই অনুহৰি বলয়ী প্ৰাণীৰ অন্তৰ্গত উপ−ভাগ সমূহ হৈছে :

ক্লাইটেলাটা (প্ৰায় ১০,০০০ প্ৰজাতি নাইবা, মনিলিগেষ্ট্ৰাইডৰ ক্ষেত্ৰত, ভ্ৰুণক পোষণৰ যোগান ধৰা কোষ পৰস থাকে।
একিউৰা (Echiura) : ১৯শ শতিকাত কিছুমান প্ৰাণীক "গেফাইৰিয়া (Gephyrea)" নামৰ এটা পৰ্বত গণ্য কৰা হৈছিল, যিবোৰক পিছত ১৯৪০ চনলৈকে বলয়ী প্ৰাণী হিচাপে ধৰা হৈছিল যদিও পুণৰ সিহঁতক পৃথক পৰ্ব হিচাপে ধৰা হৈছিল; কিন্তু ১৯৯৭ চনত কৰা কিছুমান বিশ্লেষণৰ পিছত সেইবোৰ বলয়ী প্ৰাণী বুলি সিদ্ধান্ত গ্ৰহণ কৰা হয়।
মাইজ'ষ্টমিডা (Myzostomida): ক্ৰিন'ইড আৰু অন্য কণ্টকচৰ্মীত পৰজীৱি হিচাপে বাস কৰে। পূৰ্বতে ইহঁতকো বেলেগ গোটত ধৰা হৈছিল। ইহঁতক ত্ৰিমাটড নামৰ এবিধ চেপেটা কৃমিৰ সম্পৰ্কীয় বা টাৰ্ডিগ্ৰেড হিচাপে গণ্য কৰা হৈছিল, কিন্তু ১৯৯৮ চনৰ পৰা ইহঁতকো পলিকিটাৰ উপ গোট হিচাপে ধৰা হয়।

পৰিস্থিতিতান্ত্ৰিক গুৰুত্ব

চাৰ্লছ ডাৰউইনৰ দ্য ফৰমেছন অৱ ভেজেটেবল মল্ড থ্ৰু এক্সন অৱ ৱৰ্ম (The Formation of Vegetable Mould through the Action of Worms) (১৮৮১) নামৰ কিতাপত মাটিৰ উৰ্বৰতা সম্পৰ্কে প্ৰথম বৈজ্ঞানিক বিশ্লেষণ দাঙি ধৰা হৈছিল। কেচুবোৰৰ কিছুমান মাটিৰ তলত আৰু কিছুমান সেমেকা সৰা পাতৰ মাজত বাস কৰে। কেচুৱে মাটিত থকা জৈৱিক বস্তুবোৰ পচন ঘটাই কেচু সাৰ তৈয়াৰ কৰে।

তথ্য সংগ্ৰহ

শ্ৰেণী:জীৱবিজ্ঞান